《贺延平刘宫保得男二首次林见素韵 其一》
明代·黄仲昭

郁葱佳气絇晴霞，维岳钟英少保家。汤饼筵开春意蔼，沉檀香保煖烟斜。

灵椿虽老尤增翠，萱草从今更着花。天上麒麟重孕秀，徐卿二子未须誇。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。